Svend Jørgensen har i dag været i Retten i Hjørring for at afgive forklaring i sagen om EBH-bankens krak. Her bekræfter Svend Jørgensen, at han lavede en mundtlig aftale på stranden i Blokhus i 2008 med daværende direktør for EBH, Finn Strier Poulsen. Han afviser dog, at der var tale om kursmanipulation. - Da vi lavede aftalen, så jeg overhovedet ingen problemer, og det gør jeg stadig ikke, sagde Svend Jørgensen under afhøringen. Svend Jørgensen forklarer i stedet, at EBH og Sparekassen Himmerland overvejede at fusionere, og det derfor var godt at eje aktier af hinanden. Han benægter desuden medarbejdernes ansvar: - V havde kun fornuftige medarbejdere. Desuden havde vi både intern og ekstern revision.

Referat:
Den tidligere Sparekassen Himmerland-direktør Svend Jørgensen er afhørt i retten. Her erkender han aftalen om opkøb af EBH's aktier, men afviser, at det var på grund af kursmanipulation.